ივლიანე ზოდელავა

ივლიანე (მამია) სამსონის ძე ზოდელავა (დ. 7 იანვარი, 1917, სოფ. ახუთი, ახლანდ. ჩხოროწყუს მუნიციპალიტეტი, — გ. 2007) — ქართველი ინჟინერი-მშენებელი, საბჭოთა პარტიული და სახელმწიფო მოხელე, საქართველოს დამსახურებული ინჟინერი.

დაამთავრა საქართველოს ინდუსტრიული ინსტიტუტის სამშენებლო ფაკულტეტი (1940). II მსოფლიო ომის წლებში გაწვეული იყო კრასნოდარის მხარეში, საბჭოთა IX არმიის სამშენებლო სამმართველოში სამუშაოდ. მომდევნო წლებში, სხვადასხვა დროს იყო საქართველოს სსრ კომუნისტური პარტიის ცენტრალური კომიტეტის ინსტრუქტორი და სექტორის გამგე; საქართველოს ალკკ ცენტრალური კომიტეტის მეორე, შემდეგ პირველი მდივანი; საქართველოს სოფლის მეურნეობის სამინისტროს კაპიტალური მშენებლობის სამმართველოს უფროსი, რესპუბლიკური გაერთიანება ცეკავშირის გამგეობის თავმჯდომარის მოადგილე მშენებლობის დარგში, საქართველოს მშენებლობის მინისტრის მოადგილე, საქართველოს კვების მრეწველობის მინისტრის მოადგილე მშენებლობის დარგში, საქართველოს მინისტრთა საბჭოს თავმჯდომარის მოადგილე. მონაწილეობდა რამდენიმე მნიშვნელოვანი სამრეწველო, სამოქალაქო და სოციალური დანიშნულების ობიექტების მშენებლობაში. დაჯილდოებულია საპატიო ნიშნის, წითელი ვარსკვლავისა და ლენინის ორდენებით, საქართველოს დამოუკიდებლობის პერიოდში — ღირსების ორდენით (1997). 

ლიტერატურა
 საქართველოს არქიტექტორთა და მშენებელთა ენციკლოპედია, თბ., 2017. — გვ. 237-238.

რესურსები ინტერნეტში

კატეგორია:დაბადებული 7 იანვარი
კატეგორია:დაბადებული  1917
კატეგორია:ჩხოროწყუს მუნიციპალიტეტში დაბადებულები
კატეგორია:გარდაცვლილი 2007
კატეგორია:ქართველი ინჟინრები
კატეგორია:საბჭოთა სახელმწიფო მოღვაწეები
კატეგორია:საპატიო ნიშნის ორდენის კავალრები
კატეგორია:ლენინის ორდენის კავალრები
კატეგორია:წითელი ვარსკვლავის ორდენის კავალრები
კატეგორია:საქართველოს ღირსების ორდენის კავალრები
კატეგორია:საქართველოს ინდუსტრიული ინსტიტუტის კურსდამთავრებულები